Standard Pennant

Standard Pennant on Standard Motorin vuosina 1957–1960 valmistama pieni neliovinen henkilöauto. Pennantia valmistettiin Englannissa kaikkiaan 42 910 kappaletta. Pennant on tavallisen Standard Ten -pikkuauton loistomalli. Moottori on sama, mutta varustelu on Pennantissa parempi. Kummankin mallin erikoisuus on alaslaskettava takaistuimen selkänoja - 1950-luvulla tämä oli uutuus.Tekniikan Maailma 12/1957, sivu 38

Standard Pennantissa on nelisylinterinen nelitahtinen 948 cm³ bensiinimoottori. Teho 24 kilowattia /4500 r/min (DIN, 33 hv). Suurin vääntömomentti 62,8 Nm /2400 r/min.

Pennantille tyypillistä on kaksivärimaalaus, saatavana oli useita väriyhdistelmiä.

Pennantissa on neljä vaihdetta. Lisävarusteena oli saatavissa Laycock de Normanvillen valmistama ylivaihde sekä Standrive–automaattikytkin.

Standard Pennant oli niin kapea, että se rekisteröitiin Suomessa neljälle hengelle.

Standard Pennant Saloon maksoi Suomessa vuonna 1959 755 000 markkaa.

 Mitat 

Pituus3730 mmLeveys1470 mmKorkeus1500 mmAkseliväli2130 mmRaideleveys (edessä / takana)1230 / 1230 mmOmapaino740 kg

 Lähteet 

Luokka:Standard Motor
Luokka:1950-luvun autot
Luokka:1960-luvun autot